khistorydata/jeongjo-sjw-relations huggingface dataset:
정조 16년
壬子七月十八日卯時上御熙政堂大臣備局堂上引見入侍時左參贊金華鎭行司直徐有隣行工曹判書鄭昌順行吏曹判書李文源知敦寧金文淳行副司直金尙集兵曹判書李秉模行副司直李邦一徐有大李漢豐大司諫李喆模掌令李泰賢校理金熙朝修撰尹致性右承旨申耆假注書鄭尙愚事變假注書李運恒記事官洪樂游林景鎭以次進伏訖上命書榻敎曰右副承旨入侍又命書榻敎曰戶房承旨入侍運恒承命出傳左副承旨林濟遠右副承旨洪義榮進伏上曰次對爲之有隣曰日間聖體若何上曰一樣矣有隣曰永興府假率軍官減額或移定他邑間從便變通論理狀聞之意行會矣卽見咸鏡前監司李文源狀啓則以爲問于該營新舊兵使則以爲當此閑丁無邑不艱之時猝然移額於他邑亦非可論該邑兵營假率元額中限一百名爲先減數以此數分排於端川以南各邑以其分排之數各減本邑假率額數充給兵營假率則在永邑有漸減之效在各邑無加抄之擾請令廟堂稟處矣道臣旣已酌量事情有所論啓則所當依狀請許施而大臣適未登筵問大臣更爲稟處何如上曰前北伯陳達可也前咸鏡監司李文源曰假率番錢昨年旣減三分之一今年又減元額二百則該營排用尤難成樣南關諸邑各有邑假率量其額數之多少限百名以兵營假率名色略略移定在該營無減數之弊在各邑無充代之難臣於在藩時已以此啓達矣上曰發遣備郞問于大臣草記回啓可也出擧條上曰昨日甘爲三農誠甚萬幸矣有隣曰方當各穀成就之時得此霑潤之澤而多寡亦甚適中誠爲奇幸矣上曰果適中而亦似非驟雨矣有隣曰日前連有雨徵各道必有同雲之澤矣上曰諸道句管堂上果皆登筵乎有隣曰京畿海西外皆登筵矣上曰頃以循名責實之意有所傳敎諸道農報道臣狀辭外句管堂上果有詳聞者乎華鎭曰關西則龍川一邑外別無水災故頗有豐登之望云矣上曰龍川近於水邊而然乎華鎭曰與楊下津相近故水災種種有之矣上曰江邊與中山農形何處爲勝云乎華鎭曰各穀未盡成就故江邊中山之優劣姑未的知矣有隣曰湖南則數日前見道伯私書則南原水田之被災幾爲七百餘結其外諸邑則或有一面被災之處或有一坪被災之地全州水下九面素多水患而今番則浦落最少云今年大體穴農而水災亦可謂穴農矣秉模曰嶺南則已爲被災處今無可論而近來日氣頗調順去卄五風雨亦不大段故晩稻俱有成實之望云矣上曰漂頹戶民人着實顧恤事連有飭敎而大體嶺南因洛江多有水患矣秉模曰果因洛江而年年有風水之災矣文淳曰湖西則因本營吏之上來者詳問則大體水沈處外俱善成就而內浦稍勝云矣上曰北路則頃聞前北伯之言而狀辭中黍粟長如人肩大如狵尾爲言果如狀辭乎文源曰臣之上來時沿路所見果然而聞民人輩言則雖豐登時黍粟刈取之一束所出不過一斗矣今年則一束所出爲一斗七升云以此推之可謂大登矣尙集曰關東則嶺西向日風雨後田穀略有被災處而大體免歉云矣上敎秉模曰武弁之無得着直領雖不設禁而旣有先朝飭敎又有向日筵敎則武弁中秩高者與出入近密者在渠人事固當不敢着而聞筵臣言武弁中亞將與別軍職輩有着直領而行者云極爲駭然別軍職則方在侍衛中渠必自首此等之類雖永枳可也至於亞將則今日試射時兵判試問可也秉模曰此黃海兵使吳載徽狀啓也以爲今秋習操巡歷及各鎭營將巡點與別武士鄕騎士武學都試設行等事請令廟堂稟旨分付矣依下敎就議大臣則以爲本道民事比關西不至荐歉今年又有大登之望而旣是接壤之地則彼停此否事涉斑駁竝與營將巡點而一體停止別武士鄕騎士武學都試依例設行官鎭門聚點措辭嚴飭爲宜云故敢此仰達矣上曰依爲之出擧條秉模曰此平安兵使柳孝源狀啓也以爲本道每年巡操旣有春南秋北之節目今秋淸北巡操依例擧行事令廟堂稟旨分付爲請矣依下敎就議大臣則以爲關西年事方有登熟之望本道戎政尤係緊重之地決不容許久停操而第念荐歉之餘瘡痍甫起與北關恐無異同限今秋姑爲停止使之休息官鎭門聚點各別嚴飭期有實效爲宜云故敢此仰達矣上曰依爲之各其邑宰自專號令俱有精鍊之實效而其勤慢另飭帥臣莫敢泛忽可也出擧條秉模曰此江原監司尹師國狀啓也以爲道內三鎭合操何以爲之而校生考講連有道臣兼行之例秋巡時依例擧行事令廟堂稟旨分付勸別武武學都試依新定式設行爲辭矣依下敎就議大臣則以爲本道年事嶺東頗勝而嶺西諸郡多有被災處大體論之未免穴農諸道旣皆停操則亦不可異同而校生考講及勸武武學等都試依例擧行官鎭門聚點別加申飭爲宜云故敢此仰達矣上曰依爲之出擧條臺諫進前喆模泰賢熙朝等曰請黜置罪人鄭致達妻亟令王府夬正典刑上曰不允出擧條請物故罪人德相亟施孥籍之典上曰不允出擧條請逆賊尙喆追施孥戮之典上曰不允出擧條一行刀割喆模泰賢等曰請遲晩後物故罪人啓能亟施孥籍之典趾賊等凶種夬施邦刑養遂獻遂李觀源竝令王府設鞫得情上曰不允出擧條請夏賊子女亟施顯戮之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情上曰不允出擧條請物故罪人國榮亟施孥籍之典上曰不允出擧條請梟示罪人明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情夬正王法上曰不允出擧條請遲晩罪人宇鎭捧根脚夬正王法上曰不允出擧條請放逐鄕里罪人金重淳趙德涵亟令王府設鞫嚴問夬施當律上曰此非一向相持之事亟停勿煩以爲俾卽散配之地可也出擧條請柳星漢設鞫嚴問期於得情夬正邦刑上曰不允出擧條請承款後物故罪人九宗亟施孥籍之典上曰不允出擧條泰賢曰請爲奴罪人河翼龍亟令王府設鞫得情夬正王法上曰不允出擧條請前掌令柳施以遠竄之典上曰此非如是相持之事亟停勿煩出擧條請伊日憲府諸臺臺臣竝施刊削之典上曰此亦亟停勿煩出擧條請秋曹罪人柳師文放釋之命仍令王府設鞫嚴問期於得情夬正王法上曰不允出擧條喆謨曰請爲奴罪人河翼龍亟令王府設鞫得情夬正王法上曰不允請金甲島爲奴罪人克觀古今島爲奴罪人克泰更令王府嚴鞫得情夬正王法上曰不允出擧條請逆賊尙魯亟施孥戮之典上曰不允出擧條請亟寢秋曹罪人柳師文放釋之命仍令王府設鞫嚴問夬正典刑上曰不允出擧條上曰次對先退親試課講試官以下行禮可也原任提學吳載純檢校直提學徐有防原任直閣徐龍輔檢校直閣徐榮輔以次行禮陞殿上曰開講可也副司果金羲淳等以次應講訖命書箋題懸題訖上曰捧券後當親考以下試官先退可也仍命退諸臣以次退出
정조 16년
壬子七月十八日辰時上御重熙堂左承旨入侍時行左承旨李祖承記事官李海淸記注官洪樂游林景鎭以次進伏訖上命讀公事書判付訖命書榻敎曰試士館堂不可不備員在外館堂許遞前望單子入之待下批牌招察任命書榻敎曰明日秋到記儒生製述處所仁政殿爲之殿講處所便殿爲之命書傳敎曰水原秃城山城修築時告由土神旣有前例而今則事面尊嚴府使爲獻官中軍及邑內堂上宣薦朝官爲次獻而香祝則香官往傳于畿營自畿營定文察訪差員傳之仍爲兼大祝行祀祭品比前例加羔一口飯與餠爲三品祭文令內閣知製敎撰進事定式今番當製下以此分付命書傳敎曰水原山城修築物力已區劃者似不足待畢役令畿營狀請劃給事預令廟堂知悉始役日字從便定日後狀請香祝事分付畿營命退承史以次退出
정조 16년
行都承旨趙尙鎭坐行左承旨李祖承坐右承旨申耆坐左副承旨林濟遠坐右副承旨洪義榮坐直同副承旨申獻朝坐直注書徐有聞病李海淸病假注書鄭尙愚仕直尹益烈仕事變假注書林漢浩仕
정조 16년
申龜朝在外代以林漢浩爲事變假注書
정조 16년
申耆啓曰假注書尹益烈事變假注書林漢浩時無職名令該曹依例付軍職冠帶常仕何如傳曰允
정조 16년
兵曹口傳政事以李聖圭金夢華爲都摠管洪聖淵李得濟爲副摠管副摠管單金夢華
정조 16년
傳于申耆曰在外摠管許遞前望單子入之待下批牌招察任
정조 16년
李祖承啓曰三皇忌辰日望拜禮前期一日以稟事曾有先朝受敎矣今二十一日神宗皇帝忌辰日親行望拜禮何以爲之敢稟傳曰謹當行禮於壇門外齋宿處所當從便爲之以此分付可也
정조 16년
申耆以兵曹言啓曰武臣堂上朔試射今日更爲試取於南別營單子書入而兼司僕將李敬大羽林衛將李民秀忠翊衛將李魯植巡將崔禹鉉朴孝晉御營廳千摠申大坤俱未滿四中內禁衛將吳文常局別將張翼大全不得中各決棍十度而竝依承傳罷職何如傳曰允
정조 16년
有政吏批判書李文源病參判閔鍾顯進參議未差右副承旨洪義榮進以李文源爲冬至正使知彀官李完基今加嘉義崔命喆今加嘉善以上加資事承傳
정조 16년
兵批判書李秉模進參判李集斗參議李師濂病參知朴長卨入直同副承旨申獻朝進以金守基爲內禁將徐有龍爲羽林將李孝承爲兼司僕將朴弼鳳爲忠翊將李衡民爲武兼沈公燁爲守門將寶化堡權管尹衡德同知尹麟瑞僉知申光格趙義鎭副護軍李宅觀
정조 16년
申獻朝以兵曹言啓曰今七月二十日文臣朔試射試官望備擬受點矣皇壇望拜禮齋戒相値不得爲之之意敢啓傳曰知道
정조 16년
申耆以司僕寺一二提調意啓曰濟州出來後運年例進上馬八匹別御乘馬二十匹兵曹別啓請山屯馬二百匹凶咎駑駘馬二十匹合二百四十八匹內八匹漂失四匹船中故失十四匹到中路故失二匹到江頭病留實納馬二百二十匹禾毛色別單書入之意敢啓傳曰知道
정조 16년
申獻朝以義禁府言啓曰金羲淳依下敎還囚之意敢啓傳曰保放呈券後如不入格還囚
정조 16년
司諫李周顯副應敎金翰東持平柳頣玄校理金熙朝修撰崔獻重朴奎淳啓曰請黜置罪人鄭致達妻亟令王府夬正典刑請物故罪人德相亟施孥籍之典請逆賊尙喆追施孥戮之典一行刀割措辭見上答三司曰不允五字刀割
정조 16년
司諫李周顯持平柳頣玄啓曰請遲晩後物故罪人啓能亟施孥籍之典趾賊等凶種快施邦刑養遂獻遂李觀源竝令王府設鞫得情請夏賊子女亟施顯戮之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情快正王法請遲晩罪人宇鎭捧根脚夬正王法請柳星漢設鞫嚴問期於得情夬正邦刑請承款後物故罪人九宗亟施孥籍之典措辭見上答兩司曰不允金重淳事此非一向相持之事亟停勿頉以爲俾卽發配之地可也
정조 16년
持平柳頣玄啓曰請爲奴罪人河翼龍亟令王府設鞫得情夬正王法請前掌令柳施以遠竄之典請伊日憲府詣臺臺臣竝施刊削之典請亟寢秋曹罪人柳師文放釋之命仍令王府設鞫嚴問夬正王法請前校理李晴亟令王府設鞫得情夬施當律措辭見上答府曰不允柳事此非如是相持之事亟停勿煩伊日詣臺臺臣刊削事此亦亟停勿煩
정조 16년
司諫李周顯啓曰請爲奴罪人河翼龍亟令王府設鞫得情夬正王法請金甲島爲奴罪人克觀古今島爲奴罪人克泰更令王府嚴鞫得情快正王法請逆賊尙魯亟施孥戮之典請亟寢秋曹罪人柳師文放釋之命仍令王府設鞫嚴問夬正典刑請前校理李晴亟令王府設鞫得情快正王法措辭見上答院曰不允
정조 16년
壬子七月十九日卯時上御仁政殿秋到記儒生製述入侍時行都承旨趙尙鎭行左承旨李祖承右承旨申耆左副承旨林濟遠右副承旨洪義榮同副承旨申獻朝記事官李海淸假注書鄭尙愚記事官洪樂游林景鎭檢校直提學徐有防以次侍立上具翼善冠衮龍袍乘輿出協陽門由仁政門降輿陞座命書榻敎曰試官鄭昌順推考更爲牌招又命書榻敎曰試官鄭昌順從重推考又命書榻敎曰試官鄭昌順之如是引義事體所在萬萬未安爲先推考卽爲牌招使之斯速應命又命書榻敎曰試官鄭昌順爲先從重推考更爲牌招牌去來勿爲呼望命試官行禮試官鄭昌順沈頤之徐龍輔對讀官徐榮輔金方行南公轍金翰東以次行禮陞殿昌順曰臣於考試有情勢前日講試官則承命而至於考試私義終涉難安矣上曰誠過矣卿於月前科次旣考試而何必辭懇乎命頣之讀策題懸題訖上曰科次當於便殿爲之試所承旨畢捧券後與試官詣閤可也仍降座乘輿出仁政門由協陽門還內諸臣以次退出
정조 16년
壬子七月十九日辰時上御熙政堂日次儒生殿講入侍時行都承旨趙尙鎭行左承旨李祖承右承旨申耆左副承旨林濟遠右副承旨洪義榮同副承旨申獻朝記事官李海淸假注書鄭尙愚記事官洪樂游林景鎭檢校直提學徐有防以次進伏訖上曰試官以下行禮可也引儀唱試官行禮考官吳載純洪檍李洪載參考官李翼晉李師濂尹魯東洪秀晩以次行禮陞殿上曰開講可也幼學趙冕鎭等以次應講訖命書榻敎曰當該司謁爲先汰去令攸司科治又命書榻敎曰當該注書事過後禁推又命書榻敎曰摠管中有實病實故人許遞令該曹口傳差出待下批牌招推移入直命書傳敎曰十年間六當專對聞其精力不若前節行且異於別使當用近例則雖非此都尉排望亦自不乏昌城尉兼帶冬至正使之任特爲許副其代政官牌招開政改差出大臣無赴燕者儀賓只有光恩副尉而往返亦屬耳正從一品中問于大臣擬入待下批借銜事分付銓曹命退諸臣以次退出
정조 16년
壬子七月十九日申時上御誠正閣科次入侍時左副承旨林濟遠同副承旨申獻朝記事官李海淸假注書鄭尙愚記事官洪樂游林景鎭讀券官行工曹判書鄭昌順刑曹判書沈履之行副司直徐龍輔對讀官行副司直徐榮輔大司成金方行直閣南公轍副應敎金翰東以次進伏訖上曰試官進前考券可也昌順等以次進前考券訖命書傳敎曰科文之長篇莫如對策而欲觀文氣當求於長篇七製果試之而就淺近處問之亦寓由淺及深之意而淺問深問其對未能槪意一也今日諸券之草草甚於七日此所以付之諸考官只取稍可意者也見其所選置一券高等且無論次上等亦未免苟且七製則猶以赴會試雖不得不特加假借按例論賞至於到記則係是賜第之科決不當以此置之高等記昔先朝泮試策問也更試至三試而始賜第正爲今日仰述之端明日當更試策題以定高下令泮長知悉諸生使之來待試官以今日試官仍用白文呈券人及强所不可强者竝勿來待事分付講居首幼學李周燮直赴殿試之次幼學李致祜直赴會試之次幼學李景運李翊運金鎭昊盧李弘源各給一分命退諸臣以次退出
정조 16년
壬子七月十九日酉時上御重熙堂右副承旨入侍時右副承旨洪義榮假注書鄭尙愚記事官洪樂游林景鎭以次進伏訖上命書傳敎曰明日試士當於便殿爲之侍衛依日次殿講例入直磨鍊試官時服待令事分付命退承史以次退出
정조 16년
行都承旨趙尙鎭齋宿行左承旨李祖承齋宿右承旨申耆齋直左副承旨林濟遠齋宿右副承旨洪義榮齋宿同副承旨申獻朝齋直注書徐有聞病李海淸病假注書鄭尙愚齋直尹益烈齋宿事變假注書林漢浩仕
정조 16년
申獻朝啓曰來二十一日輪對日次而望拜禮相値頉稟之意敢啓傳曰後日次來待
정조 16년
申耆啓曰禁衛營將官來言今日本營軍兵日次私云矣敢啓傳曰知道
정조 16년
李祖承啓曰明日皇壇望拜禮時九卿當爲備員而戶曹判書趙鼎鎭病不進卽爲牌招以爲淸齋之地何如傳曰允
정조 16년
以望拜禮時刻單子傳于李祖承曰雨勢如此有欠霑服之戒明日望拜時刻早晩更觀雨勢爲之以此分付
정조 16년
傳于林濟遠曰科次入侍
정조 16년
傳于洪義榮曰今年畿邑沿邊民事當如昨年蠏貢依昨年例蠲免事分付
정조 16년
以全羅監司鄭民始狀啓全州等邑蟲災酺祭香祝令該曹磨鍊下送事傳于申耆曰今日內下送其間若得洗滌香祝從便區處事回諭
정조 16년
申耆以備邊司言啓曰因咸鏡前監司李文源狀啓永興府所在南兵營假率軍官一百名分排於端川以南各邑事覆奏批旨內發遣備郞問于大臣草記回啓可也事命下矣依下敎問于大臣則以爲南兵營假率一百名之分屬於南關各邑者旣出於前道臣詳探營邑事情酌量排比之擧依狀請許施允合事宜云矣大臣之議如此依此施行何如傳曰允
정조 16년
壬子七月二十日卯時上御熙政堂秋到記儒生更試入侍時行都承旨趙尙鎭行左承旨李祖承右承旨申耆左副承旨林濟遠右副承旨洪義榮同副承旨申獻朝記事官李海淸假注書鄭尙愚記事官洪樂游林景鎭檢校直提學徐有防以次進伏訖上曰試官行禮可也引儀唱試官行禮讀券官行工曹判書鄭昌順刑曹判書沈頤之行副司直徐龍輔對讀官行副司直徐榮輔大司成金方行直閣南公轍副應敎金翰東以次行禮陞殿進伏訖命頣之讀奏御題訖命懸題上曰臨軒親策欲求博洽之文而昨日庭對無一可觀故今日更試而俾令各盡其才切勿草率呈券事館堂曉諭於諸生可也上曰捧券姑遠試官以下退去待捧券後承旨與諸試官詣閤可也尙鎭曰同罪未敍人隨卽提稟事曾有定式矣前判書吳載純前副校理李明淵旣已蒙敍除職而前參議尹行元前執義柳匡天前掌令李遇濟前獻納李顯道前持平鄭晩錫姜文會俱是同罪之人故敢此仰達矣上曰竝敍用可也出擧條命退諸臣以次退出
정조 16년
壬子七月二十日申時上御誠正閣科次入侍時行左承旨李祖承右副承旨洪義榮記事官李海淸假注書鄭尙愚記事官洪樂游林景鎭行工曹判書鄭昌順刑曹判書沈頤之行副司直徐龍輔行副司直徐榮輔大司成金方行直閣南公轍副應敎金翰東以次進伏訖上曰試官進前考券可也昌順等以次進前考券訖上曰今日諸生所作比昨日諸作別無稍勝者矣昌順等曰果如聖敎矣命書傳敎曰今日庭對也諸生半日霑服限內呈券亦甚可幸眞所謂風雨場中未免潦草宜乎未能盡其所知然比昨券次上別無優劣云則今亦不可以次上等賜第依昨日下敎當更試其中白文呈券者頒紙前出去者外等者限後者外皆令待晴待令事分付成均館命退諸臣以次退出
정조 16년
行都承旨趙尙鎭坐行左承旨李祖承坐右承旨申耆坐左副承旨林濟遠坐右副承旨洪義榮坐直同副承旨申獻朝坐直注書徐有聞病李海淸病假注書鄭尙愚仕尹益烈仕直事變假注書林漢浩仕
정조 16년
傳于李祖承曰參班儒生入侍
정조 16년
傳于李祖承曰弘文提學入侍
정조 16년
趙尙鎭以奎章閣言啓曰今番潦雨後宙合樓滲漏處不可不趁卽修改矣御眞移還安日字及修改日字令日官推擇則移安日時今月二十五日卯時爲吉修改日時同日午時爲吉云以此日時擧行何如傳曰來初更稟可也
정조 16년
申耆以都摠府言啓曰今日入直內三廳武兼禁軍及軍兵等當爲中日習射而親臨皇壇望拜禮相値不得爲之之意敢啓傳曰知道
정조 16년
申耆以兵曹言啓曰今七月二十一日武臣賓廳講書日次而親臨望拜禮相値不得爲之之意敢啓傳曰知道
정조 16년
兵曹啓目宣傳官李得滿身病猝重改差何如判付啓連日行巡豈病者所爲乎嚴飭供職事分付該廳爲良如敎
정조 16년
副應敎金翰東掌令李泰賢校理金熙朝正言張至顯修撰朴奎淳崔獻重副修撰李尙度啓曰請黜置罪人鄭致達妻亟令王府夬正典刑請物故罪人德相亟施孥籍之典請逆賊尙喆追施孥戮之典一行刀割答曰不允六字刀割
정조 16년
掌令李泰賢正言張至顯啓曰請遲晩後物故罪人啓能亟施孥籍之典趾賊等凶種夬施邦刑養遂獻遂李觀源竝令王府設鞫得情請夏賊子女亟施顯戮之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情夬正王法請遲晩罪人宇鎭捧根脚夬正王法請放逐鄕里罪人金重淳趙德涵亟令王府設鞫嚴問夬施當律請柳星漢設鞫嚴問期於得情夬正邦刑請承款後物故罪人九宗亟施孥籍之典措辭見上答曰不允金重淳事此非一向相持之事亟停勿煩以爲俾卽發配之地可也
정조 16년
掌令李泰賢啓曰請爲奴罪人河翼龍亟令王府設鞫得情夬正王法請前掌令柳施以遠竄之典請伊日憲府詣臺臺臣竝施刊削之典請亟寢秋曹罪人柳師文放釋之命仍令王府設鞫嚴問期於得情夬正王法措辭見上答曰不允柳事此非如是相持之事亟停勿煩伊日詣臺臺臣刊削事此亦亟停勿煩
정조 16년
正言張至顯啓曰請爲奴罪人河翼龍亟令王府設鞫得情夬正王法請金甲島爲奴罪人克觀古今島爲奴罪人克泰更令王府嚴鞫得情夬正王法請逆賊尙魯亟施孥戮之典請亟寢秋曹罪人柳師文放釋之命仍令王府設鞫嚴問夬正典刑措辭見上答曰不允
정조 16년
壬子七月二十一日卯時上詣皇壇望拜禮入侍時行都承旨趙尙鎭行左承旨李祖承右承旨申耆左副承旨林濟遠右副承旨洪義榮同副承旨申獻朝記事官李海淸假注書鄭尙愚記事官洪樂游林景鎭檢校直提學徐有防檢校直閣徐榮輔直閣南公轍以次侍立上具翼善冠黑衮龍袍乘輿出集星門有隣曰侵曉勞動聖體若何上曰一樣矣詣冽泉門外降輿就板位行禮訖詣神室奉審仍詣壇上奉審訖出冽泉門命左議政入侍于乘輿所賤臣承命出與左議政蔡濟恭偕入進伏曰侵早勞重聖體若何上曰一樣矣濟恭曰王大妃殿氣候何如上曰一樣矣濟恭曰惠慶宮氣候何如上曰一樣矣上曰近日則卿之所愼果差減乎濟恭曰賤疾屢朔添苦尙未差可向日廟宮展謁臣敢不以造班而其時病勢實難自力竟至闕禮臣心惶悚何可盡達今日有望拜禮親行之命其在朝體臣又不敢曠班力疾入來矣上曰見卿容貌頗瘦敗益加善攝可也仍命退乘輿由集星門還內諸臣以次退出
정조 16년
壬子七月二十一日卯時上御熙政堂都承旨入侍皇壇參班儒生同爲入侍時行都承旨趙尙鎭假注書尹益烈記事官洪樂游林景鎭以次進伏訖上曰左副承旨入侍出榻敎賤臣承命出傳左副承旨林濟遠進伏上曰儒生等以次進前各奏世派可也幼學李命鉉進伏奏曰臣卽忠烈公祥原君世寧玄孫也上曰年幾何命鉉曰六十八矣上曰居在何處命鉉曰居交河矣上曰祥原君諡號何時出之乎命鉉曰昨年至月出之矣上曰汝家貧乎命鉉曰然矣上曰然則何以延諡乎命鉉曰求助於親知僅僅爲之矣上曰致祭乎命鉉曰尙未蒙致祭之典矣上曰忠烈公祠板在何處乎命鉉曰在臣家矣上曰能免不蔽風雨乎命鉉曰臣家貧甚之故不能免不蔽風雨矣上曰汝之年限已過矣幼學閔羽成進伏奏曰忠愍公閔垶八代孫矣上曰誰之族乎羽成曰順陵參奉閔光誼之族矣上曰光誼亦忠愍之後孫乎羽成曰然矣幼學趙嶠進伏奏曰贈左承旨趙廷翼之五代孫矣上曰汝之名前以趙聞之今則改之耶嶠曰以有同名故年前改之矣進士李鍾夏進伏奏曰贈參判李惇敍五代孫矣上曰李錫夏之幾寸乎鍾夏曰錫夏之弟矣上曰相貌勝於汝兄矣上曰汝兄上來乎鍾夏曰未及上來矣上曰昨日之科見之否鍾夏曰試紙霑濕未得呈券矣進士李國昌進伏奏曰壯烈公李希建六代孫矣上曰誰之族也國昌曰咸興中軍李殷昌之弟矣幼學尹熤進伏奏曰忠貞公尹集玄孫矣上曰奉祀孫誰也熤曰濟用奉事尹應鉉矣上曰三學士子孫中只汝入參乎熤曰或有故或在鄕不得盡爲參班矣上曰洪學士子孫有洪養默者今不入來乎尙鎭曰不入來矣上曰吳學士子孫幾何濟遠曰奉祀孫吳在文則方有故其從弟前縣監在斗有之矣幼學洪陽燮進伏奏曰忠烈公洪命耉七代孫矣上曰誰之族乎陽燮曰前牧使洪元燮之十二寸前都正秉殷之子矣上曰年幾何陽燮曰二十一矣兄弟幾何陽燮曰獨身矣上曰小科工則詩乎賦乎陽燮曰詩矣上曰陞庠優等乎陽燮曰在鄕未得觀矣上曰居在何鄕乎陽燮曰驪州矣進士黃勉喆進伏奏曰忠烈公黃一皓之五代孫矣上曰汝家入仕者幾人勉喆曰臣叔方待罪燕岐縣監矣幼學黃遴進伏奏曰贈參議黃善身之五代孫矣上曰年幾何遴曰四十三矣上曰勤於擧業乎遴曰廢科矣上曰居在何處乎遴曰居江華矣上曰汝之近族有官職者乎遴曰無之矣幼學金民柱進伏奏曰贈判書金弘翼之五代孫矣上曰金勉柱亦其子孫乎濟遠曰金勉柱則故監司弘郁之孫弘翼則弘郁之同生矣進士尹宗基進伏奏曰忠憲公尹烇六代孫矣濟遠曰故文學尹光暹之子矣上曰忠憲子孫有官爵者多乎濟遠曰尹光顔卽其後孫矣幼學金宗濩進伏奏曰愍肅公金琂之五代孫矣上曰延諡乎宗濩曰未及爲之矣幼學曺鴻振進伏奏曰文忠公曺漢英之五代孫矣上曰昨日之科見之乎鴻振曰臣本不閑於策工故未得見之矣上曰科儒而不閑策工何以觀科乎上曰誰之近族乎與今番新及第曺錫中爲幾寸乎濟遠曰似爲七寸矣幼學洪道泳進伏奏曰義烈公洪命亨五代孫矣上曰汝家入仕者幾人道泳曰臣之堂姪方待罪義盈奉事矣幼學金鼎淳進伏奏曰忠景公金壽翼五代孫故司禦金謹行之子矣上曰汝之父至今思之而今見汝汝之相貌亦好矣幼學李厚中進伏奏曰貞孝公綾安大君俌之玄孫矣上曰綾安大君家致祭乎厚中曰未蒙致祭之典矣幼學李明峻進伏奏曰忠肅公李尙吉七代孫矣上曰忠肅子孫立朝者誰也明峻曰臣之六寸台峻今待罪訓局郞矣幼學金載潝進伏奏曰忠貞公金德諴六代孫矣上曰忠貞公子孫立朝者幾人載潝曰金載華方待罪木川縣監矣幼學宋翼圭進伏奏曰文正公宋時烈六代孫矣上曰與南平縣監宋欽書幾寸乎翼圭曰咸平縣監宋煥質之姪矣上曰與金履素有戚誼乎翼圭曰爲姨從矣幼學任尙泰進伏奏曰貞僖公任有後之玄孫矣上曰貞僖子孫官冕者幾人乎尙泰曰臣之從兄尙濂方待罪司饔奉事矣幼學金履實進伏奏曰文忠公金尙容六代孫矣幼學金近淳進伏奏曰文正公金尙憲七代孫矣上曰前日入侍乎近淳曰然矣命尙鎭書傳敎曰忠烈公祥原君世寧節義卓異昨冬旣豎三旌門仍命宣諡矣今日適因望拜行禮召見其玄孫惜其年限已過不能收用而聞其家貧不能聊云令畿伯優給食物忠烈祠版亦不免不庇風雨云亦令道伯分付該郡優給遮蔽之需皆以公穀會減後今日內狀聞事分付又命書傳敎曰今日卽吾東方再造之日也於戲皇恩不可忘況今年恰閱二百星霜事實久而易晦人情遠則易狃一部大一統之義於何講明年年是日祗拜壝門之外無敢或曠者不惟粗伸風泉之誠竊欲遵守我家法也昨夜雨頗大霔到曉雖幸光霽而忠臣後裔之韋布靺韋貧難辦具者參班之若是夥然極庸嘉尙渠曹之欲守先武若此朝家亦豈歇後於崇報之蔭及後承乎忠烈公祥原家祠宇庇蔽纔有下諭於畿伯而言其節義莫尙於三學士三家之孫一儒外未見有參班者可知其零落豈非欠事三家人令該曹着意收用於甄官筮仕之望參班諸忠臣家中贈參議黃善身家無職仕者云亦令該曹訪其奉祀孫收錄今日參班諸生會于春秋館以所下御題應製武士則令訓將及前訓將往至北營各試柳葉箭一巡以二中以上書入事分付命尙鎭詣春秋館儒生應製收取以來命濟遠書傳敎曰昨日有待晴來待之命諸生明日待令試官仍用侍衛別雲劍入直堂上外置之處所便殿爲之事分付又命濟遠往北營與訓將及前訓將試武士而因饋餠果以爲盡歡而歸命退承史以次退出
정조 16년
壬子七月二十一日午時上御重熙堂弘文提學入侍時行左承旨李祖承記事官李海淸洪樂游林景鎭弘文提學徐有隣以次進伏訖上曰參班儒生皆待令耶賤臣承命出回奏曰儒生皆已待令矣上命有隣書御題擬本朝忠臣子孫等謝應製於春秋館庭訖上曰都承旨持此御題進詣春秋館庭試取以來事分付可也賤臣承命出傳上曰王大妃殿進御人蔘養胃湯本方中加香薷一錢五分限三貼自今日煎入出榻敎命退諸臣以次退出
정조 16년
行都承旨趙尙鎭坐行左承旨李祖承坐右承旨申耆坐直左副承旨林濟遠坐直右副承旨洪義榮坐同副承旨申獻朝坐注書徐有聞病李海淸病假注書鄭尙愚仕尹益烈仕直事變假注書林漢浩仕
정조 16년
林濟遠以戶曹言啓曰今番潦雨慶熙宮外墻多有頹圮處而不可不趁卽改築故始役吉日令日官推擇則今月二十五日辰時爲吉云以此日時擧行而亦令本曹郞廳監董之意敢啓傳曰知道
정조 16년
林濟遠以戶曹言啓曰永禧殿大門修改吉日令日官推擇則今月二十五日辰時爲吉云以此日時擧行何如傳曰允
정조 16년
以注書李海淸拿處傳旨傳于申獻朝曰分揀
정조 16년
備忘記順天營將兪碩柱淸州營將金珠淵下直各長弓一張長箭一部片箭一部筒兒一箇賜給
정조 16년
申獻朝啓曰合辭方張之時諫院無詣臺之員事甚未安除在外外未肅拜人員竝卽牌招何如傳曰允
정조 16년
副應敎金翰東持平柳頣玄校理金熙朝正言洪克浩修撰朴奎淳崔獻重副修撰李尙度啓曰請黜置罪人鄭致達妻亟令王府夬正典刑請物故罪人德相亟施孥籍之典請逆賊尙喆追施孥戮之典一行刀割答曰不允五字刀割
정조 16년
持平柳頣玄正言洪克浩啓曰請遲晩後物故罪人啓能亟施孥籍之典趾賊等凶種夬施邦刑養遂澤遂李觀源竝令王府設鞫得情請夏賊子女亟施顯戮之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情夬正王法請遲晩罪人宇鎭捧根脚夬正王法請放逐鄕里罪人金重淳趙德涵亟令王府設鞫嚴問夬施當律請柳星漢設鞫嚴問期於得情夬正邦刑請承款後物故罪人九宗亟施孥籍之典措辭見上答曰不允金重淳事此非一向相持之事亟停勿煩以爲俾卽發配之地可也
정조 16년
持平柳頣玄啓曰請爲奴罪人河翼龍亟令王府設鞫得情夬正王法請前掌令柳施以遠竄之典請伊日憲府詣臺臺臣竝施刊削之典請亟寢秋曹罪人柳師文放釋之命仍令王府設鞫嚴問期於得情夬正王法措辭見上答曰不允柳事此非如是相持之事亟停勿煩伊日詣臺臺臣刊削事此亦亟停勿煩
정조 16년
正言洪克浩啓曰請爲奴罪人河翼龍亟令王府設鞫得情夬正王法請金甲島爲奴罪人克觀古今島爲奴罪人克泰更令王府嚴鞫得情夬正王法請逆賊尙魯亟施孥戮之典請亟寢秋曹罪人柳師文放送之命仍令王府設鞫嚴問夬正典刑措辭見上答曰不允
정조 16년
司諫李周顯疏曰伏以臣庸愚無似最居人下僥倖科名只爲門戶之計出入榮塗本非夢寐攸期而聖化普洽於中外萬物咸歸於陶勻如臣之鄕曲疎賤亦廁法從之列除旨聯翩馹召類繁殆無虛歲每奉恩誥闔門感泣村里動色臣雖頑如木石豈不知竭蹶趨承以伸覲光之誠而自顧譾劣無望稱塞且臣偏母年已八耋素抱貞疾積年委頓長時稟綴臣旣終鮮兄弟非臣則無以調護非臣則無以扶將暫時離捨亦無其勢況可以逗遛京洛仍爲供仕之計哉以是之故寧速逋慢而不敢承膺者誠以情理之强也噫世變無窮亂逆層生義理湮晦倫常斁絶而訊鞫之請未蒙允許孥戮之典亦未擧行擧國含生莫不憤惋抑塞臣在遐鄕每見邸報心骨俱竦恨不得手磔口臠此際新除又下召命踵至日之長短古人雖云而辜負旣積懲討是急將伸沬飮之義兼爲叩謝之地章皇登途祗肅恩命徒謄前啓誠未仰格屢日徊徨愧懼徒增卽者家僮急到謂臣母病更添於積暑之餘飮啖全廢元氣澌滅有時昏倒殆沒省覺臣自聞此報方寸煎灼按住不得忙理歸裝徑尋鄕路罪犯擅離萬殞猶輕伏願聖慈諒臣至切之懇察臣難冒之情亟遞臣職俾得安意救護仍治臣擅行之罪以肅朝綱千萬幸甚踏啓字
정조 16년
壬子七月二十二日卯時上御熙政堂秋到記儒生三試入侍時行都承旨趙尙鎭行左承旨李祖承右承旨申耆左副承旨林濟遠右副承旨洪義榮同副承旨申獻朝記事官徐有聞假注書鄭尙愚記事官洪樂游林景鎭檢校直提學徐有防以次進伏訖上曰試官行禮可也引儀唱試官行禮讀券官行工曹判書鄭昌順刑曹判書沈頤之行副司直徐龍輔行副司直徐榮輔大司成金方行直閣南公轍副應敎金翰東以次行禮陞殿進伏訖命頤之讀御題訖命懸題上曰以擧案數分東西庭各坐而試所承旨察飭可也昌順曰臨軒三策實是盛擧而到記卽賜第之科事體自別臣以命官之代連日考券在臣私義誠甚難安矣上曰昔在先朝甲申年三策時試官亦非大臣命官而連爲仍用卿之所辭過矣上曰下直守令入侍出榻敎賤臣承命出與利川府使沈原之歙谷縣令吳在鎭偕入進伏各奏職姓名訖上敎原之曰爾以旌善郡守移拜乎原之曰然矣上曰東邑農形何如乎原之曰水沈處外俱善成實矣上曰水災統一邑論之爲幾何乎原之曰災摘奸時不無弊端營門亦以此爲言故旣未遍審未能的知矣濟遠曰利川府使沈原之東邑水災俯詢之下其所奏對極爲矇矓推考何如上曰依爲之出擧條在鎭進伏命奏七事在鎭奏七事訖上曰爾下去恪勤奉公可也命承旨宣諭訖命守令先退上曰吏曹判書入侍出榻敎賤臣承命出與吏曹判書李文源偕入進伏上曰專對之行不輕而重而宗儀中旣乏人大臣中亦無可往之人命重臣中借銜以送而目今雖太平無事之時皇帝方篤老此時大國事情不可不善覘且近間象譯輩多有弊端凡事威生於恬而聞卿在北藩亦有廉聲卿又素稱福星故果點下矣文源曰專對之任於臣實是猥濫且夷險燥濕臣豈敢避而第臣有區區私義臣之高祖奧在丙丁之變與母相失呼號於亂兵之中竟至母全身歿乃以孝烈旌閭以此臣家於專對之任有所自劃矣上曰卿之私義年前因言端略聞而可無不可往之義且聞卿之先卿以爲國有吉慶之事則不必辭使价之命爲言云卿亦當聞於家庭不必過辭矣文源曰先臣果有此言而此是節使則雖非臣豈無銜命之人乎上曰重臣一品中耆臣與實故者外實爲乏人故果點下矣上曰捧券姑遠試官以下退去待捧券後承旨與諸試官詣閤可也命退諸臣以次退出
정조 16년
壬子七月二十二日未時上御誠正閣秋到記儒生三試科次入侍時行左承旨李祖承右副承旨洪義榮假注書鄭尙愚尹益烈記事官洪樂游林景鎭試官行工曹判書鄭昌順刑曹判書沈頤之行副司直徐龍輔徐榮輔大司成金方行直閣南公轍副應敎金翰東以次進伏訖上命昌順考試上曰今日赴擧儒生皆實才矣昌順曰實才然後能入第三日場矣上曰三日赴擧多士之勞實多初試則欲多出矣試所承旨申耆捧券以來進伏上曰今日賜饌足爲多士之療饑乎耆曰擧皆飽食矣上曰今番場中果嚴乎耆曰臣於前後屢以試所承旨進去而未有如今番之截嚴矣多士不相來往不敢接談坐於坐處終日如是矣上曰然乎拆名訖命耆書傳敎曰秋到記策問居首三下一生員金熙周直赴殿試之次三下二進士權大觀直赴會試之次三下進士姜彝天沈玉賢各給二分初次次上生員崔光泰再次次上生員李鈺金鐮金熙周柳應秀權義度進士朴喜進沈厚鎭沈玉賢李承薰崔光泰三次次上生員李泰淳宋道鼎進士安光宇柳之羽金文欽沈厚鎭各給一分生進之異於幼學者以其有圓點也到記節製之異於庭試謁聖亦以拔尤於翹楚也近來生進圓點名與實不符纔有飭敎而旣飭矣當責其實效此所以今番到記之三試長篇也昔在先朝申定一經講之舊式只令生進滿點者應試而製在先則講在後講在先則製在後必須越兩試賜第此豈非美制乎哉一經講則係是旣設旋停之事又不必更復就製述時或如是更試而初選之廣抄簡抄惟在臨時處分之闊狹彼抱負宿工者庶免遺珠之歎不但意出師古未必不爲得人才之一助可謂一擧兩得先以此意令生進諸生預各知悉命祖承書榻敎曰入格儒生明日來待命諸試官先退往賓廳榜目修整以入仍命退承史以次退出
정조 16년
行都承旨趙尙鎭病行左承旨李祖承坐右承旨申耆坐左副承旨林濟遠坐右副承旨洪義榮坐直同副承旨申獻朝坐直注書徐有聞病李海淸病假注書鄭尙愚仕尹益烈仕直事變假注書林漢浩仕
정조 16년
傳于李祖承曰入格儒生入侍
정조 16년
傳于洪義榮曰右副承旨入侍
정조 16년
申耆以兵曹言啓曰武臣賓廳講書及武經講書前後被招人或外任遷轉或有頉應講之員甚少武臣中可合人依例加抄別單書入之意敢啓傳曰知道
정조 16년
申獻朝以義禁府言啓曰保放罪人金羲淳依下敎放送之意敢啓傳曰知道
정조 16년
壬子七月二十三日卯時上御熙政堂入格儒生入侍時右承旨申耆右副承旨洪義榮假注書鄭尙愚記事官洪樂游林景鎭進士金熙周權大觀姜彝天沈玉賢以次進伏訖上命景鎭呼新來進退訖命以次進前敎熙周曰策文宿工爲幾首熙周曰數百首矣上曰經學亦有工夫乎熙周曰於經學未能致工矣大觀進前上曰誰之族乎大觀曰權之十寸矣上曰策工爲幾何乎大觀曰不過數十首矣彝天進伏上曰爾曾爲學齋任乎彝天曰然矣上曰爾之文有才分須着實工夫充其才可也玉賢進伏上曰誰之族乎玉賢曰前縣監沈銖之七寸矣上曰策工幾何玉賢曰百餘首矣命退諸臣以次退出
정조 16년
行都承旨趙尙鎭病行左承旨李祖承坐右承旨申耆坐左副承旨林濟遠坐直右副承旨洪義榮坐同副承旨申獻朝坐直注書徐有聞病李海淸仕直假注書尹益烈仕事變假注書林漢浩仕
정조 16년
洪義榮以都摠府言啓曰今日入直內三廳武兼禁軍及軍兵等當爲中日習射而雨勢如此不得爲之之意敢啓傳曰知道
정조 16년
傳于洪義榮曰戶房承旨軍士房承旨入侍
정조 16년
以忠淸監司李亨元狀啓營下雨澤農形先爲馳啓事傳于李祖承曰卄一之雨京中不過寸餘而本道狀本若是過多言念方熟之穀豈勝憧憧道內列邑所得多寡皆如營下而昨今之雨亦不至過多耶拔例詳加遍問後錄邑名懸註所得與痒稼與否卽爲狀聞事回諭
정조 16년
以慶尙監司鄭大容狀啓漆原玄風等邑酺祭香祝令該曹磨鍊下送事傳于李祖承曰近日雨澤雖似遍及而酺祭旣有狀請香祝今日下送而雨後如果洗滌依湖南例從便區處稍暵之餘連得霑潤雖甚萬幸以其涼意已動反恐有痒損之慮念後所得雨澤多寡及爲益與否卿其遍詢列邑拔例後錄邑名懸誅狀聞以爲便覽之地事回諭
정조 16년
李祖承以奉常寺都提調提調意啓曰東籍親耕田所種皮黍打作則所出爲一石四斗皮粘粟打作則所出爲一石五斗皮稷打作則所出爲三石六斗之意敢啓傳曰知道
정조 16년
禁府啓目義城前縣令尹羲厚咸昌前縣監朴喆源等原情云云判付問目內辭緣泛稱遲晩竝只刑推得情何如判付啓竝只依初下敎考律勘放後草記爲良如敎
정조 16년
副應敎金翰東掌令李泰賢校理金熙朝正言洪克浩修撰朴奎淳崔獻重副修撰李尙度啓曰請黜置罪人鄭致達妻亟令王府夬正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行刀割答曰不允六字刀割
정조 16년
掌令李泰賢正言洪克浩啓曰請遲晩後物故罪人啓能亟施孥籍之典趾賊等凶種夬施邦刑養遂獻遂李觀源竝令王府設鞫得情措辭見上請夏賊子女亟施顯戮之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥賊之典措辭見上請梟示罪人明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情夬正王法措辭見上請遲晩罪人宇鎭捧根脚夬正王法措辭見上請放逐鄕里罪人金重淳趙德涵亟令王府設鞫嚴問夬施當律措辭見上請柳星漢設鞫嚴問期於得情夬正邦刑措辭見上請承款後物故罪人九宗亟施孥籍之典措辭見上答曰不允金重淳等事此非一向相持之事亟停勿煩以爲俾卽發配之地可也
정조 16년
掌令李泰賢啓曰請爲奴罪人河翼龍亟令王府設鞫得情夬正王法措辭見上請前掌令柳施以遠竄之典措辭見上請伊日憲府詣臺臺臣竝施刊削之典措辭見上請亟寢秋曹罪人柳師文放釋之命仍令王府設鞫嚴問期於得情夬正王法措辭見上答曰不允柳事此非如是相持之事亟停勿煩伊日詣臺臺臣刊削事此亦亟停勿煩
정조 16년
正言洪克浩啓曰請爲奴罪人河翼龍亟令王府設鞫得情夬正王法措辭見上請金甲島爲奴罪人克觀古今島爲奴罪人克泰更令王府嚴鞫得情夬正王法措辭見上請逆賊尙魯亟施孥戮之典措辭見上請亟寢秋曹罪人柳師文放釋之命仍令王府設鞫嚴問夬正典刑措辭見上答曰不允
정조 16년
壬子七月二十四日辰時上御誠正閣戶房承旨軍士房承旨入侍時右承旨申耆左副承旨林濟遠記事官李海淸洪樂游林景鎭以次進伏訖上命書傳敎曰李領府事家遣御醫看病又命書榻敎曰王大妃殿進御人蔘養胃湯依前方自今日限二貼更爲煎入又命讀公事書判付訖命退承史以次退出
정조 16년
都承旨未差行左承旨李祖承坐右承旨申耆坐左副承旨林濟遠坐右副承旨洪義榮坐直同副承旨申獻朝坐直注書徐有聞病李海淸仕假注書鄭尙愚仕直事變假注書林漢浩仕
정조 16년
傳于申獻朝曰右副承旨同副承旨入侍
정조 16년
臺諫前望單子入之大司憲李鼎揆持平趙德潤落點
정조 16년
有政吏批判書李文源牌不進參判閔鍾顯進參議未差同副承旨申獻朝進啓曰判書李文源牌招不進參議未差小臣獨政未安何以爲之敢稟傳曰仍爲之以宋民載爲執義李殷模爲司諫權儐爲掌令尹羽烈爲獻納李遇濟爲校理金羲淳南公轍爲副校理朴祐源爲左尹宋鍈爲右尹尹行元爲禮曹參議李允迪爲律學敎授耆老所守直官單文鳳岐故及第姜世弘贈承文正字未分館前身死依法典贈相當職兼直閣單南公轍
정조 16년
兵批判書李秉模參判李集斗病參議李師濂入直進參知朴長卨病右副承旨洪義榮進副護軍李潤禧鄭東觀李周顯副司直奇彦鼎李東郁沈煥之尹光普金祖淳副司正林漢浩竝單付
정조 16년
傳于申獻朝曰左尹朴祐源聞有實恙許遞
정조 16년
申獻朝啓曰副校理南公轍旣在闕中不爲肅謝事甚未安推考警責何如傳曰允牌招入直
정조 16년
以副校理南公轍牌不進罷職傳旨傳于申獻朝曰官制定式之後內閣之於玉堂無異於已經翰林者之槐圈直書西飛則定式適在於館錄後堂錄前設有金達淳疏中語及館錄者於此玉堂可謂皮之不存雖入於堂錄中諸人到今不敢引義況此人乎此傳旨勿施從重推考更爲牌招追省記入直
정조 16년
以副校理南公轍牌不進罷職傳旨傳于申獻朝曰只推待開門更爲牌招
정조 16년
傳于申耆曰四昨祗拜於皇壇爲神皇忌辰也其日召見忠臣之遺裔儒以試製武以試射而永惟再造之皇恩推及我國之忠臣欲書篆首表章忠武公李舜臣之功烈因此思之文正公宋時烈倡明大義許其子孫陪參于望拜之班已爲成式況忠武之受皇朝都督之誥印者乎忠武後裔依文正家例使之參班丁卯斥和人孫猶參班則忠愍公林慶業後裔之不參班其可乎一體參班事分付又有曠想之感一欲提敎者久矣烈如忠武功如忠武又以武侯之後至今襲姓諸氏而其名曰沫者故星州牧使是也其交承卽紅衣將軍郭再祐再祐則崇報備至而諸沫之保障於固城赴義於晉陽之偉勳膚公觀於故監司金誠一之甄剡而朝廷之越格擢用可以知之其後裏革於星州之大捷誠不多讓于忠武公露梁事蹟然其後承零替無以自達于朝廷斷爛遺事略見於故相南九萬文集而已贈官也易名也棹楔也豎碑也尙未有一事之擧以施之欠典闕文莫過於是故忠臣牧使諸沫特贈正卿因令弘文館錫以美諡宣諡日遣官致祭其墓地嘗聞墓在鎭海漆原之間令道臣詳訪故跡狀聞忠壯公金德齡兄弟生長之村旣命以牲繫代烏頭獨於諸沫與其姪宣武功臣弘錄其可不一視乎就其成仁之地立旌表之石大書特書之曰贈兵曹判書諡號諸沫宣武功臣贈兵曹參判諸弘錄叔姪雙忠之址仍令文任記其陰以示不朽之資
정조 16년
以全羅監司鄭民始狀啓寶城郡稅船致敗該郡守李檍爲先罷黜事傳于林濟遠曰觀此狀辭非故敗可知此時本道守令不可經遞使渠盡力於檢田蠲役之政以爲贖罪之地若有毫末不勤而把束白徵一夫殿屎則渠罪十倍於他倅隨聞當卽其地定配以此意嚴飭寶城該倅事回諭
정조 16년
申耆以兵曹言啓曰卽接西所衛將鄭元赫牒報則永肅門南邊大松一株折傷云令該所依例斫去之意敢啓傳曰知道
정조 16년
申獻朝以義禁府言啓曰時囚罪人尹羲厚朴喆源等原情公事判付內依初下敎考律勘放後草記事命下矣仍前照律尹羲厚告身盡行追奪又五年禁錮忠淸道永同縣會同驛徒三年定配而以承傳內辭意具罪目發遣府羅將押送配所朴喆源以次等律杖一百收贖告身盡行追奪放送之意敢啓傳曰知道如有功議各減一等可也
정조 16년
申獻朝以義禁府言啓曰尹羲厚告身盡行追奪又五年禁錮徒三年定配朴喆源杖一百收贖告身盡行追奪照律草記批旨內如有功議各減一等事命下矣尹羲厚十四代祖坤佐命功臣云功減一等告身盡行追奪又五年禁錮而徒二年半定配以母年七十五歲收贖朴喆源六代祖東亮扈聖原從功臣永安尉異姓五寸親云功議各減一等杖八十收贖奪告身三等放送之意敢啓傳曰知道
정조 16년
申獻朝以義禁府言啓曰尹羲厚告身盡行追奪又五年禁錮忠淸道永同縣會同驛定配照律草記已承知道之批所當發配而卽接羲厚呈狀內辭緣則其母年七十五歲無兄弟獨身云故取考律文則大明律存留養親條有曰凡父母老疾應侍家無以次成丁者若犯徒流收贖存留養親矣尹羲厚依律文徒三年定配收贖告身盡行追奪又五年禁錮何如傳曰允
정조 16년
大司憲奇彦鼎疏曰伏以臣卽草茅疎賤之蹤耳通籍以來憑藉先蔭節次推遷遽陞宰列居常懍懍以榮爲懼不意今者憲長除命又下於千萬夢想之外恩出特簡如臣愚陋何以得此惶隕震悚感淚被面繼之以惝怳訝惑莫知所以然也夫憲長爲職地望自別責畀尤重糾察百僚其任也董正風俗其任也以臣之癃老昏憒其何以一日堪承乎雖欲感激殊恩抗顔冒出而臣實自愧人謂斯何抑亦累聖簡而辱朝廷無餘地矣況臣年迫八耋宿病長苦自經夏潦爲暑所中委頓床席氣息奄奄房闥之間蠢動不得雖閑司漫局尙不可奔走效力況此風憲之職萬萬不近似矣然而伏念聖恩如天愈往愈隆臣於一縷未絶之前只願一謝恩命更近淸光退塡丘壑死無所憾玆乃扶舁登程寸寸前進觸冒炎塵諸症斗劇及到全州府地昏倒不省危厲之症疊生層出而最是膈痰衝上喘喘欲絶隔死如紙瞻望前途致身無由徊徨路岐只自隕越目下病勢時月之內無以運動而憲長重任不可緣臣久曠玆從縣道敢進短章披肝瀝血冒死仰瀆於崇嚴之下伏乞聖慈俯燭臣空疎癃廢之狀亟賜遞罷且命銓部永勿檢擬以重名器以安微分仍治臣辜恩慢命之罪以肅朝綱千萬幸甚臣於乞免之章不宜贅及他說而愚衷平日竊有所憤惋者敢此附陳夫亂臣賊子何代無之而十數年來兇逆接跡而起力抗君綱斁滅人倫是誠往牒之所未有也一逆纔誅一逆又生種下生種至于今番兇逆而尤極矣噫今日廷臣旣不能碎首天陛沬血飮泣以明亂賊之必可誅王法之必可伸則此固廷臣之罪也而殿下於此亦不能無失矣殿下試深思之今日合啓中諸賊實是窮天極地之兇逆千剮萬戮之猶輕三司之論乃一國之公論也一國之公論皆曰可誅則三司之論安得而不發三司之論旣發則殿下又何爲而不從也當今聖明在上治具畢張政令之間殆無一闕而獨於此懲討大節拍置之勿論之科臣誠愚迷未知聖意之攸存也竊伏念我殿下好生之德蓋以爲寇戎可化爲赤子與之竝囿於天地之德而不知蛇虺之性決不可化梟獍之腸決不可革而亂賊之根株未斷則兇逆之枝節復生王法由是而益紊國綱由是而益墜駸駸然日就於亂亡之域豈不大可寒心也哉伏乞聖明廓揮乾斷亟允三司之請快洩神人之憤臣屛伏遐鄕罕見朝紙其於朝廷大小事一切聾瞽而獨於懲討大義理乃是愚臣素所蓄積者而今於垂死病中縷息僅存心神都喪雖欲殫竭敷陳而亦不可得只以一語草草仰陳臣罪至此尤合萬死臣無任瞻天望闕激切戰慄之至謹昧死以聞答曰省疏具悉卿先正文憲公之後也欲求先正之典刑於後承特授見職意豈徒然乎哉聞卿老病中道還尋鄕里云本職今姑許遞俟間上來附陳事不允
정조 16년
壬子七月二十五日辰時上御重熙堂右副承旨同副承旨入侍時右副承旨洪義浩同副承旨申獻朝記事官李海淸記注官洪樂游林景鎭以次進伏訖上命讀公事書判付訖命書傳敎曰玉堂番次苟簡在外及未肅拜人許遞政官牌招開政懸病亞尹亦竝許遞今日政差出命書榻敎曰兩司在外未肅拜人竝許遞前望子入之待下批牌招察任命退承史以次退出
정조 16년
壬子七月二十五日未時上御重熙堂左承旨入侍時行左承旨李祖承記事官李海淸記注官安經心金良倜以次進伏訖上命讀公事書判付訖命書榻敎曰都承旨許遞命退承史以次退出
정조 16년
行都承旨洪明浩未肅拜行左承旨李祖承坐直右承旨申耆坐左副承旨林濟遠坐右副承旨洪義榮坐直同副承旨申獻朝坐注書徐有聞病李海淸仕直假注書鄭尙愚仕事變假注書林漢浩仕
정조 16년
申獻朝啓曰大司憲李鼎揆持平趙德潤在外執義宋民載掌令權儐未肅拜掌令李泰賢持平柳頣玄呈辭監察茶時之意敢啓傳曰知道
정조 16년
傳于申耆曰政官牌招開政
정조 16년
李祖承啓曰吏曹判書李文源參判閔鍾顯牌不進推考傳旨今方捧入而開政命下之後如是違牌不卽擧行事甚未安竝更卽牌招何如傳曰允
정조 16년
李祖承以吏批言啓曰本曹參議今當差出而前望中無故之人只有二人以二望擬入之意敢啓傳曰前望單子入之
정조 16년
有政吏批判書李文源進參判閔鍾顯進參議未差行左承旨李祖承進以洪明浩爲承旨鄭東觀爲應敎洪聖淵爲左尹金祖淳爲副校理金就夏爲兼律學敎授故牧使諸沫贈兵判例兼宣武功臣諸弘錄贈兵參例兼以上贈職事承傳
정조 16년
兵批判書李秉模病參判李集斗病參議李師溓病參知朴長卨入直進同副承旨申獻朝進副護軍韓光植申光河副司直趙尙鎭朴祐源李基恒以上竝單付
정조 16년
李祖承啓曰新除授吏曹參議徐邁修方在罷散中何以爲之敢稟傳曰敍用
정조 16년
以江華留守趙宗鉉狀啓長寧殿有頉處修改告由秋夕祭兼行令該曹稟旨分付事傳于李祖承曰依狀請施行事回諭
정조 16년
申耆以兵曹言啓曰今七月二十六日各廳堂下武臣朔試射時訓鍊院判官金昊吉內乘李海範宣傳官朴宗柱武臣兼宣傳官吳在衍李源亨李東爀元啓弘趙永祥柳有澤尹行源部將李長炫訓鍊院參軍安興贊奉事李億良等俱未滿四中依定式各決棍十度武臣兼宣傳官南志彧騎芻二中以矢數計之則雖未滿四中騎芻例有倍劃之規故依例安徐實病之類及呈辭受由人等退試次姑爲懸頉以入之意敢啓傳曰知道
정조 16년
申耆以禮曹言啓曰郊壇四孟朔遣禮郞看審有無頉自該曹草記事定式矣發遣郞廳風雲雷雨壇先農壇先蠶壇雩祀壇祈雨壇司寒壇漢江壇厲壇次第摘奸則各壇壇上及紅箭門墻垣階砌石俱爲無頉而此後看護等節着意擧行事申飭之意敢啓傳曰知道
정조 16년
申耆以禁衛營言啓曰本營哨官廉宗道身病甚重勢難察任改差何如傳曰允
정조 16년
申耆以禁衛營言啓曰來八月當七番中部中司屬京畿四哨及江原道一哨合五哨軍兵逢點實數六百五十二名已爲點閱整齊來八月初一日與內外各處入直將官軍兵等依例替代後舊軍放送之意敢啓傳曰知道
정조 16년
洪義榮以禁衛營言啓曰來十月當七番中部右司屬江原道五哨軍兵來九月二十五日京中逢點依例準二朔立番之意本道監司處預爲知委何如傳曰允
정조 16년
洪義榮以御營廳言啓曰本廳來八月九月兩朔應立右部前司屬忠淸右道五哨軍兵六百五十二名已爲逢點整齊矣八月初一日與中部後司軍兵替代立番後舊軍放送之意敢啓傳曰知道
정조 16년
洪義榮以御營廳言啓曰本廳來十月十一月兩朔應立右部左司屬忠淸左道五哨軍兵九月二十五日京中逢點十月初一日與前司軍兵當爲替代立番趁期調送事本道監兵使處依前知會之意敢啓傳曰知道
정조 16년
壬子七月二十六日卯時上御重熙堂右承旨入侍時右承旨申耆假注書鄭尙愚記事官洪樂游林景鎭以次進伏訖上命讀公事書判付訖命書榻敎曰王大妃殿進御人蔘養胃湯前方中去香薷自今日一貼式限五貼煎入命退承史以次退出
정조 16년
行都承旨洪明浩坐行左承旨李祖承坐右承旨申耆坐左副承旨林濟遠坐直右副承旨洪義榮坐同副承旨申獻朝坐直注書徐有聞病李海淸仕直假注書李垿仕事變假注書林漢浩仕
정조 16년
李祖承啓曰來初一日輪對日次而社稷大祭齋戒相値頉稟之意敢啓傳曰知道
정조 16년
傳于李祖承曰傳香承旨馳詣受香所奉審摘奸以來
정조 16년
鄭尙愚有頉代以李垿爲假注書
정조 16년
李祖承啓曰假注書李垿時無職名令該曹依例付軍職冠帶常仕何如傳曰允
정조 16년
以忠淸監司李亨元狀啓淸州等四邑漂頹戶待完葺錄報緣由馳啓事傳于洪義榮曰飭敎稍久擧行慢忽云此非前此申飭之道姑許贖愆之路俾各惕念無或有一民之失所卿其各別察飭事回諭
정조 16년
吏曹判書李文源疏曰伏以臣怵畏義分拚棄廉愧冒膺銓職已及旬餘矣有靦對人無地措躬此際專對之命又何爲而及於臣哉噫臣所以藉手矢心事我殿下者惟是鞠躬盡瘁而已今此出疆之役正是臣筋力自效之地固當趨承之不暇而第臣私情竊有所萬萬哀痛者粵在丙丁之變臣本生五代祖母及高祖母江都城陷之日同時引決臣高祖贈判書臣嘉相與母相失呼號求覓於亂兵之中卒嬰矢鏑母全而身殞當時遭罹之酷未有如臣家之慘竝蒙朝家旌褒之典而臣尸高祖之祀親亦未盡矣一世耳目皆知臣家與彼有百世讎怨之不可忘也是以先臣之待罪海藩也適當客使之來曲蒙先朝體諒之恩至令帥臣替行迎接俾得伸其私義且前後諸臣之似臣家情地者凡於銜命之行儐接之任朝家無不許其回避終不欲弁髦此義者豈有他哉誠以名敎所重防範至嚴一或犯此則冠裳淪於夷狄人類入於禽獸可不懼哉今緣臣不肖無狀獨未蒙矜諒而家庭之自來所守竟不免自臣身壞了則臣雖愚頑亦具彝性冠蓋向北之日將何辭告行於家廟而他日亦何顔歸見祖先於地下乎微臣去就一擧足則判爲倫常之罪人臣雖有三尺之喙其何以自解哉臣於日前筵席辭不達意誠未格天退益窮蹙若無所歸玆敢更攄未畢之懷仰干閔覆之天伏乞聖明亟賜遞改正使之任回授無故之人俾臣得復廁於衣冠之列則實聖主天地之仁也臣當闔門攢祝世世糜粉而圖報矣臣無任云云答曰省疏具悉嘗聞卿之先卿有訓焉例使不必强所請依施
정조 16년
持平趙德潤啓曰臣卽一滓穢賤品顧何嘗一毫近似於淸朝耳目之列哉臣之不肖無狀墜失家聲早年科第命與仇謀畢竟顚踣名與身僇此際汚衊至及臣父臣雖不能刳心剚腹以暴臣父之冤而屛伏窮鄕泣血痛心不敢自齒於橫目之列矣迺者天日回照於覆盆恩綸下及於泉塗特還爵秩仍擧弔祭倘使臣父有知痛明時之長訣感聖明之殊渥必思銜結之報而況臣於一縷未泯之前睹臣父之快蒙昭晣臣雖卽地滅死更無所憾闔門感祝北望攢手而已千萬不自意天地之大無物不遂雨露之恩若偏臣身乃因旁流之大霈旋復已削之科名十行恩言丁寧反復諭之以冤鬱私情申之以公共義理有足以貫金石而孚豚魚瞻聆所及莫不感泣枯木之春寒灰之燃實不足以形容萬一頂踵之磨肝腦之塗亦不足以酬報萬一惟以沒齒荒野歌詠聖澤以爲一分息補之圖又不自意抆拭之恩愈往愈摯柏府新除遽下於十七年廢棄之中恩光照臨鄕隣聳動臣聞命惝怳殆若夢寐母子相對血淚無從臣旣荐蒙生死骨肉之恩則區區私義有不可顧星夜登途竭蹶出肅略伸前後叩謝銘鏤之忱而第臣自來蹤跡之臲卼情地之危蹙姑捨是臣之本生兄德涵方在合啓中金重淳名下則官職去就初無可論懲討大義炳如日星而亦不得沬飮痛陳臣罪至此尤合萬戮以此情踪其何可一刻晏然於臺次乎請命遞斥臣職答曰依啓
정조 16년
副應敎金翰東掌令權儐校理金熙朝副校理金羲淳正言張至顯修撰朴奎淳崔獻重副修撰李尙度啓曰請黜置罪人鄭致達妻亟令王府夬正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行刀割答曰不允
정조 16년
五字刀割掌令權儐正言張至顯啓曰請遲晩後物故罪人啓能亟施孥籍之典趾賊等凶種夬施邦刑養遂獻遂李觀源竝令王府設鞫得情措辭見上請夏賊子女亟施顯戮之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥籍之典措辭見上請梟示罪人明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情夬正王法措辭見上請遲晩罪人宇鎭捧根脚夬正王法措辭見上請放逐鄕里罪人金重淳趙德涵亟令王府設鞫嚴問夬施當律措辭見上請柳星漢設鞫嚴問期於得情夬正邦刑措辭見上請承款後物故罪人九宗亟施孥籍之典措辭見上答曰不允金重淳等事此非一向相持之事亟停勿煩以爲俾卽發配之地可也掌令權儐啓曰請爲奴罪人河翼龍亟令王府設鞫得情夬正王法措辭見上請前掌令柳施以遠竄之典措辭見上請伊日憲府詣臺臺臣竝施刋削之典措辭見上請亟寢秋曹罪人柳師文放釋之命仍令王府設鞫嚴問期於得情夬正王法措辭見上新除授大司憲李鼎揆時在慶尙道慶州地請斯速乘馹上來事下諭答曰不允柳事此非如是相持之事亟停勿煩伊日詣臺臺臣刊削事此亦亟停勿煩下諭事依啓
정조 16년
正言張至顯啓曰請爲奴罪人河翼龍亟令王府設鞫得情夬正王法措辭見上請金甲島爲奴罪人克觀古今島爲奴罪人克泰更令王府嚴鞫得情夬正王法措辭見上請逆賊尙魯亟施孥戮之典措辭見上請亟寢秋曹罪人柳師文放釋之命仍令王府設鞫嚴問夬正典刑措辭見上新除授司諫李殷模時在京畿驪州地獻納尹羽烈時在仁川地請斯速乘馹上來事下諭答曰不允下諭事依啓
정조 16년
壬子七月二十七日午時上御重熙堂左承旨入侍時行左承旨李祖承記事官李海淸洪樂游林景鎭檢校直提學徐有防以次進伏訖上命讀冬至正使李文源疏訖上曰予於天常民彝一念惟在扶植二字事有屬於存天下之大防立人紀於後世者雖微莫忽雖隱必闡矧乎斯義尤豈絲毫泛思視彼華陽之扁驪濱之石足謂之予有辭矣今玆專對之命苟在於可强不可强之際則何必枉拂而擺脫以涉寧有餘不可不及之嫌乎重臣之所以難赴卽其本生五世祖母事而節則節矣異於被鋒矣其所后家贈判書李嘉相爲訪親輕投於井者孝也非殉身朝廷亦以孝旌其母竟無𧏮以朱子酬後盡五世之說求之於重臣之本生五世祖母可也不當捏用於所后家贈判書則義旣斬矣昔故玉堂金萬均以其祖母之死於丁丑難中乞勿與接使伊時廷議頗岐貳而宋先正引盡五世之證以右萬均重臣反於是萬均孫也重臣則五世孫也贈判書死於孝萬均之祖母死於敵代旣異而事亦異矣且思之擬決而不死幸耳十年燕館一節不渝者豈有如先正金尙憲之素履而其孫兩故相之燕行或一赴或再赴則況於此重臣乎予之所以畀重臣使命者蓋有權衡於輕重可否而欲勉之曉之使自得之初欲如是賜批今聞重臣之高祖母又與其重臣之五世祖母同時引決云爾則盡五世之義有難引用矣且嘗聞重臣之父故相有語於家人曰無事時例遣使行不必赴也云於是乎重臣之去就不必强迫所請今姑許施矣仍命書批答訖命退諸臣以次退出
정조 16년
行都承旨洪明浩坐行左承旨李祖承坐直右承旨申耆坐左副承旨林濟遠坐右副承旨洪義榮坐同副承旨申獻朝坐直注書徐有聞病李海淸仕直假注書李垿仕事變假注書林漢浩仕
정조 16년
以江原監司尹師國狀啓杆城郡民戶來接數爻修成冊上送事傳于洪義榮曰更加申飭俾有增戶之實效事回諭
정조 16년
申耆以兵曹言啓曰卽接西營入直訓局哨官吳健手本則拱北門水門南邊舊築宮墻外面地臺上石子二箇拔落體墻一把許因此缺落云爲先令紫門監堅實圍排卽速修築而此與全頹圮有異令該營入直軍中量宜除出限改築間晝察夜巡之意分付何如傳曰允
정조 16년
申耆以禁衛營言啓曰本營分授拱北門水門南邊宮墻舊築外面地臺上石子二箇拔落體墻一把許因此缺落云令該營入直軍中量宜除出限改築間晝察夜巡事自兵曹草記矣西營入直訓局軍五名除出本營哨官一員率領限補築間輪回嚴加巡察之意敢啓傳曰知道
정조 16년
申耆以訓鍊都監言啓曰因兵曹草記拱北門南邊舊築宮墻外面地臺上石子二箇拔落體墻一把許缺落處西營軍五名除出將校一人率領限改築間晝察夜巡之意敢啓傳曰知道
정조 16년
執義宋民載副應敎金翰東獻納尹羽烈校理金熙朝李遇濟副校理金羲淳正言張至顯修撰朴奎淳崔獻重副修撰李尙度啓曰請黜置罪人鄭致達妻亟令王府夬正典刑措辭見上請物故罪人相德亟施孥籍之典措辭見上請逆賊尙喆追施孥戮之典措辭見上請還寢䄄島置之命亟施當律其諸子竝施絶島散配之典措辭見上答曰不允末端事付丙矣
정조 16년
執義宋民載獻納尹羽烈正言張至顯啓曰請遲晩後物故罪人啓能亟施孥籍之典趾賊等凶種夬施邦刑養遂獻遂李觀源竝令王府設鞫得情措辭見上請夏賊子女亟施顯戮之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥籍之典措辭見上請梟示罪人明謙正刑罪人以謙亟施孥籍之典逆復庶子好石亟施處絞之律荐棘罪人時偉設鞫得情夬正王法措辭見上請遲晩罪人宇鎭捧根脚夬正王法措辭見上請放逐鄕里罪人金重淳趙德涵亟令王府設鞫嚴問夬施當律措辭見上請柳星漢設鞫嚴問期於得情夬正邦刑措辭見上請承款後物故罪人九宗亟施孥籍之典措辭見上答曰不允金重淳事此非一向相持之事亟停勿煩以爲俾卽發配之地可也
정조 16년
執義宋民載啓曰請爲奴罪人河翼龍亟令王府設鞫得情夬正王法措辭見上請前掌令柳施以遠竄之典措辭見上請伊日憲府詣臺臺臣竝施刊削之典措辭見上請亟寢秋曹罪人柳師文放釋之命仍令王府設鞫嚴問期於得情夬正王法措辭見上答曰不允柳事今非如是相持之事亟停勿煩伊日詣臺臺臣刊削事此亦亟停勿煩
정조 16년
獻納尹羽烈正言張至顯啓曰請爲奴罪人河翼龍亟令王府設鞫得情夬正王法措辭見上請金甲島爲奴罪人克觀古今島爲奴罪人克泰更令王府嚴鞫得情夬正王法措辭見上請逆賊尙魯亟施孥籍之典措辭見上請亟寢秋曹罪人柳師文放釋之命仍令王府設鞫嚴問夬正典刑措辭見上答曰不允
정조 16년
壬子七月二十八日午時上御重熙堂左承旨入侍時行左承旨李祖承假注書李垿記事官洪樂游林景鎭以次進伏訖上曰景慕宮仲朔大祭日字以初八日改修整以入可也命書江原監司杆城郡流民還集狀啓判付訖命退承史以次退出
정조 16년
行都承旨洪明浩坐行左承旨李祖承坐直右承旨申耆坐左副承旨林濟遠坐右副承旨洪義榮坐直同副承旨申獻朝坐注書徐有聞病李海淸仕直假注書李垿仕事變假注書林漢浩仕
정조 16년
申獻朝啓曰大司憲李鼎揆在外執義宋民載掌令李泰賢權儐持平柳頣玄呈辭持平一員未差監察茶時之意敢啓傳曰知道
정조 16년
傳于申獻朝曰同副承旨馳詣文廟奉審摘奸以來
정조 16년
傳于李祖承曰坐直承旨入侍
정조 16년
傳于李祖承曰發遣吏郞諸執事請齋與否摘奸以來
정조 16년
兵曹口傳政事副司果南公轍
정조 16년
以忠淸監司李亨元狀啓生松茸進上限內不得封進惶恐待罪事傳于洪義榮曰勿待罪事回諭
정조 16년
林濟遠以漢城府言啓曰今閏四月十二日因判尹金尙集所啓過期未葬處每於夏月經潦後分付各部躬審字內若有無依無主至於暴露者則別單書入卽爲掩埋事定式矣依定式潦水開霽後令各部官遍審字內無依無主未葬處詳査抄報無或有落漏混入虛實相蒙之弊事累次嚴飭矣各部今纔修成冊報來故別單書入而至於有主而未葬之類亦令一一知委斯速過葬事更加申飭於各部之意敢啓傳曰知道
정조 16년
申耆以訓鍊都監禁衛營御營廳言啓曰東關王廟東邊外墻四間許南關王廟西邊外墻六間許頹圮處來八月初二日爲始三營合力改築之意敢啓傳曰知道
정조 16년
壬子七月二十九日卯時上御重熙堂同副承旨入侍時同副承旨申獻朝假注書李垿記事官洪樂游林景鎭以次進伏訖上命書傳敎曰傳香承旨馳詣宗廟景慕宮奉審摘奸以來又命書傳敎曰同副承旨馳詣文廟奉審摘奸以來命退承史以次退出
정조 16년
壬子七月二十九日申時上御重熙堂坐直承旨入侍時行左承旨李祖承記事官李海淸洪樂游林景鎭檢校直提學徐有防以次進伏訖上命讀公事書判付訖命書傳敎曰內閣番次只有檢校直閣一人聞有實故前直閣南公轍敍用上曰王大妃殿進御香薷正氣散一貼煎入出榻敎有防曰臣以外閣事有所仰達矣外閣近益凋弊不可無一番矯救之政而昨又聞外閣官所言則經籍之散秩廨宇之頹圮員役之殘困漸不成樣若得三四千財力則或可有通變之道云而外閣事力無以措手臣意則外閣例有每年均廳給代之錢就其三四年條中限三千兩姑先貸下以明年爲期使之從便還報則在均廳少無所損在外閣大有所益敢此仰達矣上曰依爲之出擧條命退諸臣以次退出
정조 16년
行都承旨洪明浩坐行左承旨李祖承坐右承旨申耆坐直左副承旨林濟遠坐右副承旨洪義榮坐直同副承旨申獻朝坐注書徐有聞仕李海淸仕直事變假注書林漢浩仕
정조 16년
申獻朝啓曰大司憲李鼎揆在外執義宋民載掌令李泰賢權儐持平柳熙玄呈辭持平一員未差監察茶時之意敢啓傳曰知道
정조 16년
洪義榮啓曰禁衛營將官來言今日本營軍兵日次私習云矣敢啓傳曰知道
정조 16년
洪義榮啓曰御營廳將官來言今日本廳軍兵日次私習云矣敢啓傳曰知道
정조 16년
申耆以都摠府言啓曰今日入直內三廳武兼禁軍及軍兵等當爲中日習射而社稷秋享大祭齋戒相値不得爲之之意敢啓傳曰知道
정조 16년
洪明浩以內閣言啓曰今八月朔抄啓文臣親試以何日擧行乎敢稟傳曰明日爲之
정조 16년
李祖承啓曰抄啓文臣親試明日爲之事命下矣處所以何處爲之乎敢稟傳曰便殿爲之
정조 16년
李祖承啓曰文臣製述以何日爲之乎敢稟傳曰明日爲之
정조 16년
李祖承啓曰文臣製述明日爲之事命下矣處所以何處爲之乎敢稟傳曰便殿爲之
정조 16년
李祖承啓曰專經文臣殿講涼生後更稟事命下矣以何日爲之乎敢稟傳曰文臣製述日爲之
정조 16년
申耆啓曰專經武臣殿講涼生後更稟事命下矣以何日爲之乎敢稟傳曰文臣製述日爲之
정조 16년
李祖承啓曰來初五日朝參日次矣敢稟傳曰停
정조 16년
傳右申耆曰傳香承旨馳詣社稷奉審摘奸以來
정조 16년
傳于林濟遠曰都承旨左副承旨入侍
정조 16년
申耆啓曰備局有司堂上徐有隣鄭昌順李秉模趙鼎鎭稟事堂上金尙集李漢豐依下敎來待矣傳曰入侍